കാനത്തോട് ബഹുമാനം, സിപിഐ റിപ്പോര്ട്ടില് പരാതിയില്ല, ബിഷപ്പിന്റെ പ്രസ്താവന ചര്ച്ചയാക്കേണ്ട: ജോസ് കെ മാണി കോട്ടയം: സിപിഐ സംസ്ഥാന സെക്രട്ടറി കാനം രാജേന്ദ്രന് തന്നോടുള്ള വിരോധം എന്താണെന്ന് അറിയില്ലെന്ന് കേരള കോണ്ഗ്രസ് എം ചെയര്മാന് ജോസ് കെ മാണി. കാനം രാജേന്ദ്രനില് നിന്ന് മുമ്ബും വ്യക്തിപരമായ പരാമര്ശങ്ങള് ഉണ്ടായിട്ടുണ്ട്. തന്നോട് അദ്ദേഹത്തിന് എന്തെങ്കിലും വിരോധമുണ്ടോയെന്ന് കാനത്തോടാണ് ചോദിക്കുന്നത്. താന് ബഹുമാനിക്കുന്ന നേതാവാണ് കാനമെന്നും ജോസ് കെ മാണി പറഞ്ഞു. സിപിഐയുടെ റിപ്പോര്ട്ടില് തനിക്ക് പരാതിയില്ല. ഇടതുമുന്നണിയില് കക്ഷികള് തമ്മില് വലിപ്പച്ചെറുപ്പമില്ല. ബിഷപ്പിന്റെ പ്രസ്താവന സംസ്ഥാന സര്ക്കാരിന്റെ മുന്നിലുണ്ട്. സര്ക്കാര് അക്കാര്യത്തില് ഉചിതമായ നടപടിയെടുക്കും. വിഷയം വീണ്ടും ചര്ച്ചയാക്കേണ്ട ആവശ്യമില്ലെന്നും ജോസ് കെ മാണി പറഞ്ഞു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona